ຄາດວ່າ ພັກ​ລັດຖະບານ ອີທີໂອເປຍ ຈະໄດ້ຮັບ ໄຊຊະນະ ຢ່າງໃຫຍ່ ໃນການເລືອກຕັ້ງ ວັນອາທິດມື້ນີ້
ບັນດາ​ກຸ່ມ​ປົກ​ປ້ອງ​ສິດທິ​ມະນຸດ ​ກ່າວ​ວ່າ ການ​ປ່ອນ​ບັດ ແມ່ນບໍ່ເສ​ລີ ​ແລະ ບໍ່​ທ່ຽງ​ທຳ ຍ້ອນວ່າ ພັກ​ລັດຖະບານ​ໄດ້​ຄວບ​ຄຸມ​ ພວກ​ສະໜັບສະໜຸນພັກ​ຝ່າຍ​ຄ້ານ ​ແລະ ​ຈັບກຸມບັນດາ blogger ​ແລະ ນັກ​ຂ່າວ.
ຄາດກັນວ່າ ພັກແນວໂຮມປະຊາຊົນປະຕິວັດ ເພື່ອປະຊາທິປະໄຕ ເອທິໂອເປຍ ຫຼື EPRDF ຂອງລັດຖະບານ ທີ່ກຳອຳນາດມາໄດ້ ຫຼາຍກວ່າ 2 ທົດສະວັດແລ້ວນັ້ນ ຈະໄດ້ຮັບໄຊຊະນະຢ່າງໃຫຍ່ ໃນການເລືອກຕັ້ງທົ່ວໄປຂອງປະເທດ ໃນວັນອາທິດມື້ນີ້ ບັນດານັກວິເຄາະກ່າວວ່າ ນາຍົກລັດຖະມົນຕີ ທ່ານ Hailemarian Desalegn ແມ່ນເປັນທີ່ແນ່ນອນວ່າ ຈະຄອບ ຄອງຕຳແໜ່ງອີກຕໍ່ໄປ ຄາດກັນວ່າ ຜົນການເລືອກຕັ້ງໃນເບື້ອງຕົ້ນ ຈະອອກມາໃນສອງ ສາມມື້ນີ້ ແຕ່ວ່າ ການນັບຄະແນນສຽງຂັ້ນສຸດທ້າຍ ຂອງປະເທດ ທີ່ມີພົນລະເມືອງ ທີ່ໄດ້ໄປລົງທະບຽນປ່ອນບັດ 37 ລ້ານຄົນ ແມ່ນຈະບໍ່ເປີດເຜີຍໃຫ້ຮູ້ໄດ້ ຈົນກວ່າເດືອນໜ້າ ບັນດາກຸ່ມປົກປ້ອງສິດທິມະນຸດ ໄດ້ກ່າວວ່າ ການປ່ອນບັດ ໃນວັນອາທິດມື້ນີ້ ແມ່ນບໍ່ເສລີ ແລະ ບໍ່ທ່ຽງທຳ ຍ້ອນວ່າ ພັກລັດຖະບານໄດ້ຄວບຄຸມ ພວກສະໜັບສະໜຸນພັກຝ່າຍຄ້ານ ແລະ ຈັບກຸມບັນດາ blogger ແລະ ນັກຂ່າວ ເອທີໂອເປຍ ແມ່ນປະເທດໜຶ່ງໃນອາຟຣິກາ ທີ່ມີເສດຖະກິດ ທີ່ແຂງແຮງທີ່ສຸດ Ethiopia's ruling Ethiopian People's Revolutionary Democratic Front